Diari Oficial de la Generalitat Valenciana


Sumari del DOGV 5720, del 10-03-2008 (2008/2752)

RESOLUCIÓ de 14 de febrer de 2008, del Servici Territorial d'Energia, relativa a l'autorització administrativa i aprovació de projecte per a instal·lació elèctrica. Expedient número ATASCT/2007/18/12.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5720

Data del DOGV
:   10-03-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/2752


Data del document
:   14-02-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Sant Jordi
    * subministrament d'energia elèctrica
    * empresa privada

RESOLUCIÓ de 14 de febrer de 2008, del Servici Territorial d'Energia, relativa a l'autorització administrativa i aprovació de projecte per a instal·lació elèctrica. Expedient número ATASCT/2007/18/12. [2008/2752]  
Vist l'expedient iniciat en este Servici Territorial a sol·licitud del peticionari i relatiu a la instal·lació elèctrica més avall esmentada.  
Presentat el projecte firmat per tècnic competent i visat pel col·legi oficial corresponent.  
Efectuats els tràmits establits en el Decret 88/2005, del Consell de la Generalitat, de 29 d'abril, DOGV de 05.05.2005, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Este Servici Territorial d'Energia resol:  
Primer  
Atorgar al peticionari l'autorització administrativa de la instal·lació elèctrica que s'indica i les característiques principals de la qual són:  
Nova subestació transformadora SE Maestrazgo al terme municipal de Sant Jordi (Castelló) ATASCT/2007/18/12.  
Titular i domicili: Electra del Maestrazgo, SA, carrer Huerto de Mas, 3-4r. CP 12611 Castelló.  
Emplaçament: subestació transformadora SE Maestrazgo, paratge Mas de Na Cabanes, polígon 19, parcel·la 25, Sant Jordi, Castelló.  
Tipus d'instal·lació: projecte de subestació transformadora de 110/20 kV denominada SE Maestrazgo, amb les instal·lacions següents:  
- Un sistema elèctric de 110 kV de simple barra i 4 posicions corresponents a dos de línia, una de transformador i una d'acoblament de barres.  
- Un transformador 110/20 kV de 40 MVA  
- Un sistema elèctric de 20 kV, format per un mòdul d'11 posicions.  
- Una bateria de condensadors en 20 kV de 4 MVAr.  
- Dos transformadors de servicis auxiliars de 160 kVA cadascun.  
Pressupost: 2.537.515,45 euros.  
Segon  
Aprovar el projecte d'execució de la instal·lació i sotmetre'l a les condicions següents:  
1. Les obres hauran de realitzar-se d'acord amb el projecte presentat amb les variacions que, si escau, se sol·liciten i s'autoritzen.  
2. En l'execució del projecte el peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
3. Les instal·lacions hauran d'estar acabades dins del termini de sis mesos, comptadors a partir de l'endemà de la recepció d'esta resolució.  
4. El titular informarà de l'acabament de les obres per mitjà de la presentació de la sol·licitud d'autorització d'explotació, en els termes que establixen els articles 12 o 18 del Decret 88/2005, segons el tipus d'instal·lació de què es tracte.  
5. L'administració deixarà sense efecte la present resolució en qualsevol moment en què s'observe l'incompliment de les condicions que s'hi imposen.  
6. La present autorització s'atorga sense perjudici de les concessions, llicències i permisos, tant públics com privats, que haja d'obtindre el sol·licitant de la instal·lació per a efectuar-la, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
7. En el cas que, per a acabar l'execució de la instal·lació objecte de projecte, es requerix posar part d'esta en tensió, es procedirà d'acord amb les condicions següents:  
- Presentació de sol·licitud d'acabament d'execució, a la qual s'adjuntarà, en tres exemplars, el certificat d'acabament parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada està d'acord amb els reglaments tècnics en la matèria.  
- L'acabament de l'execució es realitzarà sota la mateixa direcció d'obra que l'anterior certificat i s'ajustarà a les condicions tècniques i de seguretat reglamentàries.  
- Les anteriors actuacions seran realitzades amb la comunicació prèvia a l'empresa distribuïdora, la qual adoptarà totes les mesures que considere necessàries de manera que quede garantit tant el manteniment de les condicions reglamentàries de la mateixa xarxa ja existent com la no-pertorbació a altres instal·lacions o equips.  
- S'haurà de presentar, en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que establix el Decret 88/2005, de 29 de abril, del Consell de la Generalitat.  
8. Condicions d'orde mediambiental:  
a. S'abalisarà la zona d'obres per a evitar afeccions sobre el barranc de la Barbiguera i la vegetació natural de l'entorn.  
b. S'utilitzarà exclusivament la xarxa de camins que hi ha per a l'accés a l'emplaçament. En cas que s'afecte terreny forestal per a ampliar l'accés haurà de restaurar-se.  
c. Una vegada acabades les obres es restituiran els terrenys a l'estat anterior i es reposaran, si correspon, les servituds i els servicis afectats. En cas de crear-se talussos de desmunt o terraplé d'una alçada superior a 0,5 m s'hauran de restaurar per mitjà de vegetació.  
d. Es realitzarà una selecció dels residus produïts en l'obra per al seu lliurament a un gestor autoritzat. En el cas de materials sobrants de l'excavació s'hauran d'eliminar en un abocador controlat o seran lliurats a un gestor autoritzat.  
e. Els treballs compliran el que establix el Decret 7/2004, de 23 de gener, pel qual s'aprova el plec general de normes de seguretat en prevenció d'incendis forestals.  
f. Com a mesures preventives per a evitar l'electrocució de les aus, els travessers per a suports s'instal·laran amb cadenes d'aïlladors d'amarrament de protecció d'avifauna.  
g. No hi haurà cap abocament d'aigües procedents de l'arqueta separadora sobre el terreny. Es recomana l'emmagatzemament i l'ús per al reg. En el cas de considerar l'opció de l'abocament, es requerirà l'autorització de la Confederació Hidrogràfica del Xúquer.  
h. Per a evitar possibles afeccions sobre les aigües subterrànies i el sondeig de proveïment annex, el depòsit d'emmagatzemament d'oli es construirà de manera que es garantisca la total estanquitat i puga detectar-se de forma ràpida quasevol possible fuita al terreny.  
j. Com a mesura d'integració paisatgística i d'apantallament acústic, s'implantarà una barrera vegetal, al costat del tancament perimetral de la instal·lació.  
k. En el termini d'1 mes des de la notificació de la present estimació d'impacte ambiental, el promotor haurà de presentar, davant d'esta Direcció Territorial, una memòria valorada relativa als treballs d'execució de l'esmentada pantalla vegetal, amb especificació de les espècies que s'han d'utilitzar, marc de plantació, tasques de manteniment, reposició de marres, etc.  
Contra esta resolució, que no posa fi a la via administrativa, es podrà interposar recurs d'alçada davant de la Direcció General d'Energia (carrer Colón, 1- 46943 València), en el termini d'un mes, comptador a partir de l'endemà de la notificació de la present, de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Castelló de la Plana, 14 de febrer de 2008.- El cap del Servici Territorial d'Energia: Esteban Santamaría Coria.